Source: https://www.jogiforum.hu/hirek/archivum/2008-06
Timestamp: 2020-08-15 20:23:39
Document Index: 4451360

Matched Legal Cases: ['bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'bíróság ']

Az Alkotmánybíróság három határozata
Az Alkotmánybíróság a köztársasági elnök indítványa alapján megsemmisítette a gyalázkodás tényállást beiktató Btk.-módosítást, valamint a Polgári törvénykönyv személyhez fűződő jogok védelmére vonatkozó szabályait kiegészítő új tényállást, országgyűlési képviselők indítványa nyomán pedig nemzetközi szerződésbe ütközés miatt megsemmisítette a közoktatásról szóló 1993. évi LXXIX. törvény (Köot.) 118. § (4) bekezdésének egy részét.
Az Európai Közösségek Bíróságának munkaprogramjából a 2008. július 30-tól július 10-ig tartó munkahéten.
Magyar ügy az Európai Bíróság előtt
Új ügy érkezett Magyarországról az Európai Közösségek Bíróságára. A Fővárosi Bíróság azt kérdezi az Európai Bíróságtól, hogy a pótmagánvádló sértett számára biztosítani kell-e azt a lehetőséget, hogy a büntetőeljárás során tanúként meghallgatható legyen.
Állami cégvezetők fizetésének megismeréséért indított pert egy újságíró
llami cégvezetők fizetésének megismeréséért indított pert egy újságíró a Magyar Nemzeti Vagyonkezelő Zrt. ellen; az ügyben hétfőn kezdődött tárgyalás a Fővárosi Bíróságon.
Bábfilmek szerződéseinek kiadásáért perlik a Magyar Televíziót
Rongálás vagy emberölési kísérlet?
15 jogvédő civil szervezet felszólította az V. kerületi rendőrkapitányságot, hogy „a bűncselekmény súlyának megfelelő kellő gondossággal” ne rongálás, hanem emberölési kísérlet ügyében folytassanak nyomozást a péntekre virradóan Molotov-koktéllal támadott fővárosi meleg szórakozóhely ügyében – közölte a PATENT Jogvédő Egyesület.
2008. június 27-én az Európai Bizottság Magyarországi Képviselete és az Európai Parlament Budapesti Tájékoztatási Irodája közös rendezvényt tartott „Nyilvános hozzáférés az EU-intézmények dokumentumaihoz címmel”.
A Hajdúszoboszlói Kistérségi Többcélú Társulás és társult települések az IKeR (Integrált Kistérségi e- Közigazgatási Rendszer) projekt keretében sikeresen kapcsolódtak a központi Ügyfélkapuhoz, így huszonhárom település állampolgárainak nyílik lehetősége arra, hogy önkormányzati hatósági ügyeiket elektronikus módon intézze.
Osztrák szkepticizmus is nehezítheti a „lisszaboni” ratifikációt
Miközben a spanyol alsóház elsöprő többséggel megszavazta a Lisszaboni Szerződés ratifikációját, a cseh államfő úgy vélekedett, hogy a dokumentum az ír „nem” után már nem fog életbe lépni, az osztrák kancellár pedig nem zárta ki egy újabb népszavazás lehetőségét sem.
Horvátországot nem éri hátrány az ír „nem” miatt
Nicolas Sarkozy francia elnök harcos megnyilvánulása - mely szerint nem lesz további bővítés, amíg életbe nem lép a Lisszaboni Szerződés – ellenére sem fenyegeti rövid távon egyik állam csatlakozási törekvéseit sem az ír elutasítás, különösképpen nem a csatlakozási tárgyalásokban legelőrébb tartó Horvátországéit.
Ombudsman: a közérdekű adatok közzétételi kötelezettségéről
2008. július 1-jén lép életbe az elektronikus információszabadságról szóló 2005. évi XC. törvénynek (Eitv.) az a rendelkezése, amely közérdekű adatok széles körének elektronikus közzétételét írja elő közfeladatot ellátó szervek újabb csoportja számára - szól az adatvédelmi biztos jogkörében eljáró Dr. Szabó Máté ombudsman közleménye.
Pert nyert a Lát-Kép Egyesület és a TASZ a Centrum Kft. ellen.
Elhárult az utolsó akadály is a brit ratifikáció befejezésének útjából
A londoni Legfelsőbb Bíróság szerdán elutasította azt a kérelmet, amelyet egy brit milliomos azért nyújtott be, hogy népszavazás kiírására kényszerítse a brit kormányt a Lisszaboni Szerződés ratifikációjáról. Ezzel már semmi sem akadályozza, hogy az Egyesült Királyság befejezze az új uniós szerződés ratifikálását.
Segély és közmunka - Ombudsman: sérti a jogbiztonság elvét, hogy feltételekhez kötötték a segélyfizetést
A "monoki példát" követő helyi önkormányzatok átlépték a törvényi felhatalmazás kereteit, a megalkotott rendeletek miatt kialakult helyzet sérti a jogbiztonság elvét és az önkényes jogalkalmazás miatt felveti a diszkrimináció veszélyét - írta az állampolgári jogok országgyűlési biztosa közleményében. Szabó Máté felkérte a települések polgármestereit, hogy 60 napon belül vizsgálják felül és helyezzék hatályon kívül a kifogásolt rendelkezéseket.
Hatékonyabb jogérvényesítést követelnek
A gazdasági élet legkülönfélébb területein működő amerikai vállalatok elégedetlenek a szellemi tulajdonjogok érvényesítésével és azt próbálják elérni, hogy a jövőben egy közvetlenül a Fehér Házhoz tartozó biztos legyen felelős a terület szövetségi szintű felügyeletéért az Egyesült Államokban.
A köztéri műalkotások reklámcélú felhasználása nem részesülhet a véleményszabadságot megillető védelemben
A köztéri műalkotások kifejezetten reklámcélú felhasználása nem részesülhet a véleményszabadságot megillető, kiemelt védelemben; az alkotások ilyen célú igénybe vételéhez a jogosultak előzetes hozzájárulása szükséges - foglalt állást Szabó Máté általános ombudsman az úgynevezett "piros gitár ügyben".
Közvetlen adózás: a lakástulajdon-vásárlás tekintetében diszkriminatívak a magyar illetékjogi rendelkezések
Az Európai Bizottság hivatalosan felszólította Magyarországot, hogy módosítsa a lakástulajdon-vásárlásra kivetett illetékekre vonatkozó adójogi rendelkezéseit.
A rendszeres szociális segélyben részesülők kötelezettségei
Hat kifogás az Országgyűlés népszavazási határozata ellen
Hat magánszemély támadta meg a jogorvoslati határidő végéig, június 23-ig az Országgyűlés népszavazást elrendelő, június 9-i határozatát. Az Alkotmánybíróság (Ab) előreláthatóan kora ősszel dönt a kifogásokról.
Az Alkotmánybíróság június 30-i teljes ülésének napirendje
A hétfői teljes ülésen búcsúznak el kollégáik Kukorelli Istvántól és Bihari Mihálytól, akiknek július 3-án jár le a kilencéves alkotmánybírói megbízatásuk.
Németország főszabályként köteles elismerni a cseh vezetői engedélyeket
Németország főszabály szerint köteles elismerni az állampolgárai részére azok német vezetői engedélyének bevonását követően kiállított cseh vezetői engedélyeket.
Jóri András lehet az új adatvédelmi biztos
Sólyom László köztársasági elnök szerdán Jóri András ügyvédet jelölte adatvédelmi biztosnak.
Ma távozik posztjáról Lomnici Zoltán
Ma távozik posztjáról a Legfelsőbb Bírság elnöke. Lomnici Zoltán a gondok, a hibák és a nehézségek ellenére sikeresnek tartja az elmúlt hat évet.
Kisvállalkozási törvényt javasolt a Bizottság
Tíz vezérelv megvalósulását célzó és négy fő kezdeményezést tartalmazó kisvállalkozási törvényre tett javaslatot a Bizottság.
Toller-ügy - jogerősen felfüggesztett szabadságvesztésre ítélték a közúti baleset okozóját
Súlyosította a Toller László szocialista országgyűlési képviselő, volt pécsi polgármester közúti balesetét okozó férfi büntetését a másodfokon eljáró Tolna Megyei Bíróság; a szerdai jogerős ítéletben a másfél éves felfüggesztett szabadságvesztés próbaidejét két évről háromra emelték.
Ügyészség: aktuális statisztikai adatok (2008. május 31.)
Miskolci Jogi Szemle - publikációs lehetőség
A Miskolci Jogi Szemle című folyóirat publikációs lehetőséget biztosít a jogtudomány minden területéről érkező tanulmányoknak és tanulmány értékű recenzióknak.
Közhasznú szervezet alakult a közérdekű adatokhoz jutás elősegítéséért Pécsett
Közhasznú szervezet jött létre a közelmúltban Pécsett a közérdekű adatokhoz jutás elősegítéséért; a Társaság A Közérdekű Adatokért (TAKA) nevű egyesület már több pert indított az általa kért információkat megtagadók ellen - jelentette be a szervezet elnöke kedden a baranyai megyeszékhelyen tartott sajtótájékoztatóján.
Módosult eljárás
Módosult és egyben kiegészült a Polgári perrendtartás, a törvény változásai a legújabb kor és a joggyakorlat követelményeihez igazodnak, legtöbbjük 2009. január 1-jén lép hatályba.
Törvénymódosítást sürget a GVH
A pénzintézetekre vonatkozó szabályozás mielőbbi módosítását javasolja az Országgyűlésnek a Gazdasági Versenyhivatal (GVH) - írta a keddi Világgazdaság.
Nyit a balatoni bűnmegelőzési központ
Július másodikán nyitja kapuit és augusztus 21-ig működik a Dél-balatoni Szezonális Bűnmegelőzési Központ, amely nyolc éve kísérleti programként indult, időközben sikertörténet lett, de máig pénzügyi nehézségekkel küzd - derült ki a központ ünnepélyes megnyitóján kedden Siófokon.
TASZ: pert nyert a Lát-Kép Egyesület a Centrum Kft. ellen
Első fokon pert nyert a Lát-Kép Egyesület a Centrum Kft. ellen a Pesti Központi Kerületi Bíróságon kedden, a döntés jogerőre emelkedése esetén a parkolótársaságnak ki kell adnia gazdálkodási adatait - közölte az egyesületet képviselő Társaság a Szabadságjogokért (TASZ) jogásza.
Az államfő szerint alkotmányba ütközik a versenytörvény módosításának egyik paragrafusa
Alkotmánybírósági véleményezésre küldte kedden Sólyom László köztársasági elnök a tisztességtelen piaci magatartás és a versenykorlátozás tilalmáról szóló törvény (versenytörvény) módosítását - közölte a Köztársasági Elnöki Hivatal az MTI-vel.
Adatok a lépcsőházban – nem közpréda
A zárt lépcsőházban kifüggesztett, postaládára írt adatok gyűjtése, rendszerezése, adathordozóra rögzítése adatkezelésnek minősül.
Új eljárás a kőbányai kapitányságon elkövetett bántalmazás ügyében
A Fővárosi Ítélőtábla új eljárás lefolytatását írta elő kedden hozott jogerős ítéletében a 2006 őszén, a kőbányai rendőrkapitányságon elkövetett bántalmazás ügyében, amikor a kapitányságra visszatérő rendőrök egy előállított perui férfit bántalmaztak.
Bevált az objektív felelősség program, kevesebb halálos baleset
A közúti közlekedési balesetek visszaszorítására az objektív felelősség program bevezetése, május 1-je óta a szigorúbb ellenőrzések nyomán 3.300 jogosítványt vontak be és 1,4 milliárd forint bírságot szabtak ki a rendőrök, ugyanakkor csökkent a balesetek száma - közölte Kondorosi Ferenc keddi budapesti sajtótájékoztatóján.
Magyar Rádió: jogerősen is védjegypert nyertek
Jogerősen is megnyerte az egyik korábbi adójának neve kapcsán indított védjegypert a Magyar Rádió (MR) - nyilatkozta Such György közmédiumelnök kedden.
Felvételek készítése és felhasználásának lehetősége az önkormányzat képviselő-testületi ülésein
Az ülés alatt elhangzott magánvélemények esetleges nyilvánosságra kerülésével az ülésen részt vevőknek számolniuk kell. A kép- és hanganyag rögzítése, közvetítése az ülés megnyitásától kezdődően jogszerű.